**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍԱՀՄԱՆԱԴՐԱԿԱՆ ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԴԱՏԱԿԱՆ ՕՐԵՆՍԳԻՐՔ» ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

1. 2018 թվականի փետրվարի 7-ի «Հայաստանի Հանրապետության Դատական օրենսգիրք» ՀՕ-95-Ն սահմանադրական օրենքի (այսուհետ՝ Օրենք)74-րդ հոդվածի 5-րդ մասի 2-րդ կետում կարգապահական բառից հետո լրացնել հարցերի, Էթիկայի և վարքագծի կանոնների հարցերով խորհրդատվական հարցերի բառերը:
2. Օրենքի 77-րդ հոդվածի՝
3. 1-ին մասում կարգապահական հարցերի հանձնաժողով, բառերից հետո լրացնել Էթիկայի և վարքագծի կանոնների հարցերով խորհրդատվական հանձնաժողով, բառերը.
4. 4-րդ մասում՝

ա) ութ բառը փոխարինել ինը բառով.

բ) երկուսը բառը փոխարինել երեքը բառով.

1. լրացնել հետևյալ բովանդակությամբ 10.1-10.4-րդ մասերով.

10.1. էթիկայի և վարքագծի կանոնների հարցերով խորհրդատվական հանձնաժողովը կազմված է հինգ անդամից, որոնցից երեքը` դատավոր անդամներ, իսկ երկուսը` դատավոր չհանդիսացող անդամներ: Դատավոր անդամներից մեկն ընտրվում է առաջին ատյանի դատարանների դատավորներից, մեկը՝ վերաքննիչ դատարանի դատավորներից, մեկը՝ Վճռաբեկ դատարանի դատավորներից:

10.2. էթիկայի և վարքագծի կանոնների հարցերով խորհրդատվական հանձնաժողովի դատավոր չհանդիսացող անդամ կարող է ընտրվել այն իրավաբանը, որն օժտված է բարձր մասնագիտական որակներով և ունի իրավագիտության բնագավառում գիտական աստիճան կամ մասնագիտական աշխատանքի առնվազն հինգ տարվա փորձառություն:

10.3. էթիկայի և վարքագծի կանոնների հարցերով խորհրդատվական հանձնաժողովի դատավոր չհանդիսացող անդամների ընտրության ժամանակ հաշվի են առնվում թեկնածուի կրթությունը, նրա՝ սույն հոդվածով սահմանված պահանջներին և նրան ներկայացրած կազմակերպության՝ Բարձրագույն դատական խորհրդի սահմանած պահանջներին համապատասխանությունը և ուշադրության արժանի այլ հանգամանքներ։ էթիկայի և վարքագծի կանոնների հարցերով հանձնաժողովի դատավոր չհանդիսացող անդամը գործում է անհատույց հիմունքներով:.

1. 16-րդ և 17-րդ մասերում «Դատավորների գործունեության գնահատման» բառերից առաջ լրացնել «էթիկայի և վարքագծի կանոնների հարցերով խորհրդատվական,» բառերը.
2. 19-րդ մասում դատավոր չհանդիսացող անդամին, բառերից հետո լրացնել , բացառությամբ էթիկայի և վարքագծի կանոնների հարցերով խորհրդատվական հանձնաժողովի անդամի, բառերը:
3. Օրենքի 78-րդ հոդվածը լրացնել հետևյալ բովանդակությամբ 2.1-2.4-րդ մասերով.

2.1. էթիկայի և վարքագծի կանոնների հարցերով խորհրդատվական հանձնաժողովը՝

1) դատավորին տրամադրում է գաղտնի խորհրդատվություն դատավորի էթիկայի և վարքագծի կանոնների հարցերով,

2) ապահովելով խորհրդատվություն ստացած դատավորի անձի գաղտնիությունը՝ տարեկան առնվազն մեկ անգամ մշակում և իր գործունեության կարգով սահմանված կարգով Դատական իշխանության պաշտոնական կայքում հրապարակում է ուղեցույց, որը ներառում է տեղեկատվություն հաշվետու ժամանակահատվածում էթիկայի և վարքագծի կանոնների հարցերով բարձրացված խնդիրների և առաջարկված լուծումների մասին:

2.2. Դատավորներին էթիկայի և վարքագծի կանոնների հարցերով խորհրդատվական հանձնաժողովի կողմից խորհրդատվությունը տրամադրվում է դիմումի հիման վրա՝ եզրակացության տեսքով: Դիմումները կարող են ներկայացվել անանուն և առանց դատավորին նույնականացնելու հնարավորության:

2.3. Դիմումների, այդ թվում՝ անանուն և առանց դատավորին նույնականացնելու հնարավորության ներկայացման և գաղտնի խորհրդատվության տրամադրման կարգը սահմանվում է Ընդհանուր ժողովի կողմից՝ էթիկայի և վարքագծի կանոնների հարցերով խորհրդատվական հանձնաժողովի գործունեության կարգով:

2.4. Էթիկայի և վարքագծի կանոնների հարցերով խորհրդատվական հանձնաժողովի կողմից տրամադրված եզրակացությունն ունի խորհրդատվական բնույթ: Դատավորի նկատմամբ կարգապահական վարույթ հարուցելու իրավասություն ունեցող մարմինները՝ դատավորի նկատմամբ կարգապահական վարույթ հարուցելիս կամ Բարձրագույն դատական խորհուրդը՝ դատավորին կարգապահական պատասխանատվության ենթարկելու հարցը քննելիս կաշկանդված չեն Էթիկայի և վարքագծի կանոնների հարցերով խորհրդատվական հանձնաժողովի կողմից տրամադրված խորհրդատվական եզրակացություններով::

1. **Եզրափակիչ մաս և անցումային դրույթներ**

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

2. Սույն օրենքն ուժի մեջ մտնելուց հետո` եռամսյա ժամկետում, Ընդհանուր ժողովն ընտրում է Էթիկայի և վարքագծի կանոնների հարցերով խորհրդատվական հանձնաժողովի անդամներին և Էթիկայի և կարգապահական հարցերի հանձնաժողովի դատավոր չհանդիսացող անդամին։

3. Սույն օրենքն ուժի մեջ մտնելուց հետո` մեկամսյա ժամկետում, Բարձրագույն դատական խորհուրդը հաստատում է Էթիկայի և վարքագծի կանոնների հարցերով խորհրդատվական հանձնաժողովի ոչ դատավոր անդամին առաջադրող հասարակական կազմակերպություններին ներկայացվող պահանջները, նրանց կողմից առաջադրվող թեկնածուների մրցույթի անցկացման և ընտրության անցկացման կարգն ու մանրամասները։

4. Սույն օրենքն ուժի մեջ մտնելուց հետո` մեկամսյա ժամկետում Ընդհանուր ժողովը հաստատում է Էթիկայի և վարքագծի կանոնների հարցերով խորհրդատվական հանձնաժողովի գործունեության կարգը: